1. ปัจจัยความเสี่ยง

ปัจจัยความเสี่ยงต่าง ๆ ของบริษัทฯ พิจารณาได้ดังนี้

1.  ความเสี่ยงจากการปรับตัวของราคาวัตถุดิบ

บริษัทฯ เป็นธุรกิจผลิตวัสดุก่อสร้าง วัตถุดิบหลักที่ใช้มี ปูนซีเมนต์, ลวด, เหล็กเส้น, หินทราย
ปัจจุบันราคาได้ถูกปรับขึ้นมาสูง และมีแนวโน้มจะสูงขึ้นไปอีกในปี 2551
การปรับตัวของราคาวัตถุดิบเป็นสิ่งที่ควบคุมไม่ได้ แม้ว่าบางครั้งภาครัฐจะพยายามควบคุมก็ตาม
แต่ก็ต้องให้ขึ้นราคาตามกลไกของตลาด ซึ่งจะมีผลกระทบต่อต้นทุนสินค้า ทำให้ต้นทุนสินค้าเพิ่มขึ้น

ราคาวัตถุดิบที่เพิ่มขึ้น บางครั้งบริษัทฯ สามารถผลักภาระให้กับลูกค้าได้บ้าง
ในกรณีที่ลูกค้ามีความเข้าใจภาวะตลาด แต่ในด้านการแข่งขันกันแล้วบริษัทฯ ไม่สามารถทำเช่นนั้นได้
บริษัทฯ จะดำเนินการวางแผนตกลงราคาซื้อขายกับผู้ผลิตวัตถุดิบ โดยเฉพาะโครงการใหญ่ ๆ
หรืองานที่ผลิตเป็นประจำ เป็นการตกลงราคาล่วงหน้าก่อนที่บริษัทฯ จะไปเสนอราคากับลูกค้า
การติดตามราคาวัตถุดิบต้องติดตามอย่างใกล้ชิด

2. ความเสี่ยงในการจัดหาวัตถุดิบ

วัตถุดิบที่บริษัทใช้ร้อยละ 80 ของปริมาณการใช้วัตถุดิบในการผลิตทั้งหมด
เป็นวัตถุดิบที่ผลิตในประเทศ เมื่อราคาวัตถุดิบเพิ่มสูงขึ้น สิ่งที่จะตามมาคือ
วัตถุดิบขาดแคลนเป็นบางขณะ

วัตถุดิบบางรายการเป็นการขายแบบผูกขาด ทำให้การต่อรองเป็นไปได้น้อย

ในเรื่องนี้บริษัทฯ ได้แก้ปัญหาคือ มีการติดตามข่าวคราวของตลาดวัตถุดิบอย่างใกล้ชิด
มีการวางแผนการซื้อวัตถุดิบอย่างเหมาะสมและเพียงพอกับการผลิต
บางครั้งก็มีการซื้อวัตถุดิบล่วงหน้า ปัญหาจะเกิดก็จากการขาดแคลนวัตถุดิบในประเทศจริง ๆ
แต่ทั้งนี้บริษัทฯ มีเครดิตเป็นที่เชื่อถือของ

ผู้ผลิตวัตถุดิบ

3. ความเสี่ยงจากการแข่งขัน

เป็นการแข่งขันในธุรกิจเดียวกันระหว่างผู้ผลิตในประเทศ ส่วนใหญ่การแข่งขันด้านราคา
เนื่องจากแต่ละธุรกิจพยายามรักษาสภาพคล่องของธุรกิจ และให้โรงงานมีงานผลิตอย่างต่อเนื่อง

คู่แข่งในปัจจุบันเป็นคู่แข่งที่ผ่านพ้นวิกฤตเศรษฐกิจมาแล้วทั้งนั้น จึงเป็นธุรกิจที่แข็งแรง
มีศักยภาพในการดำเนินธุรกิจ

บริษัทฯ ได้ปรับกลยุทธ์โดยพิจารณาถึง

1. ต้นทุน มีการพัฒนากระบวนการผลิตอย่างสม่ำเสมอ เพื่อให้มีต้นทุนที่สามารถ

แข่งขันได้ โดยจากงบการเงินปัจจุบันจะเห็นได้ว่า อัตราต้นทุนผลิตต่อค่าขาย

ลดลง เมื่อเทียบจากปี 2549

2. เทคนิคและคุณภาพ บริษัทฯ จะผลิตสินค้าที่ใช้เทคนิคที่แตกต่างจากคู่แข่งอื่น

  เพื่อให้สินค้ามีมูลค่าเพิ่มมากขึ้น มีสินค้าที่หลากหลาย คุณภาพเป็นที่ยอมรับของลูกค้า

3. ศักยภาพในการทำงานให้แล้วเสร็จ โดยไม่ทำให้ลูกค้าเสียหายหรือมีค่าใช้จ่ายเพิ่ม

ซึ่งในเรื่องนี้เป็นจุดแข็งของบริษัทฯ ข้อหนึ่ง

4. ความเสี่ยงในการให้สินเชื่อกับลูกค้า

เนื่องจากบริษัทฯ เป็นผู้ผลิตวัสดุก่อสร้าง เพื่อส่งขายให้กับผู้รับเหมารายใหญ่
ในประเทศไทยมีผู้รับเหมารายใหญ่ไม่มากรายนัก หากการจ่ายเงินของลูกค้ามีปัญหา
ก็จะกระทบต่อสภาพคล่องของบริษัทฯ เป็นอย่างมาก

บริษัทฯ ได้ป้องกันความเสี่ยงโดยได้พยายามกระจายการขายไปยังลูกค้าขนาด

ปานกลาง และขายให้กับเจ้าของงานโดยตรง บริษัทฯ มีนโยบายการขายที่มีประสิทธิภาพคือ
ขายแล้วต้องเก็บเงินได้ จึงทำให้บริษัทฯ มีการคัดเลือกลูกค้ามากขึ้น
และมีโอกาสในการขอหลักประกัน คือ
เรียกชำระเงินค่าสินค้าล่วงหน้าบางส่วนหรือขอหนังสือค้ำประกันจากธนาคาร

  5. ความเสี่ยงต่อภาวะเศรษฐกิจของประเทศ

การก่อสร้างเป็นสิ่งที่เติบโตไปในทางเดียวกันกับภาวะเศรษฐกิจที่ดีขึ้นของประเทศไม่ว่าจะเป็นอาคารสำนักงาน
อาคารที่พักอาศัย และโครงการสาธารณูปโภค

ซึ่งทางสภาวการณ์ทางการเมืองและเศรษฐกิจของประเทศ ยังไม่มีความไม่แน่นอน โครงการต่าง ๆ
ก็จะเลื่อนออกไป และในส่วนเอกชนก็จะมีการชะลอการซื้อ เพื่อรอดูสถานการณ์สำหรับปี 2550
การซื้อมาจากเอกชน คิดเป็นร้อยละ 66.46 จากหน่วยงานของรัฐคิดเป็นร้อยละ 33.54

  6. ความเสี่ยงจากการเสนอขายใบสำคัญแสดงสิทธิเพื่อซื้อหุ้นสามัญของบริษัท

  ขณะนี้บริษัทฯ ได้ออกใบสำคัญแสดงสิทธิฯ ให้กับผู้ถือหุ้น ซึ่งบริษัทฯ คาดหวังว่า

ราคาหุ้นสามัญของบริษัทฯ จะมีมูลค่าสูงพอที่จะทำให้ผู้ถือใบสำคัญแสดงสิทธิฯ ได้ใช้สิทธินั้น
ภายในกำหนดเวลา เพราะเป็นช่องทางในการเพิ่มทุนของบริษัทฯ

บริษัทฯ เล็งเห็นว่าผลประกอบการของบริษัทฯ ความเชื่อมั่นของผู้ลงทุนที่มีต่อบริษัทฯ
จะเป็นตัวผลักดันให้ราคาหุ้นสามัญของบริษัทฯ ในตลาดหลักทรัพย์ฯ มีราคาซื้อขายสูงขึ้น ซึ่งบริษัทฯ
จะต้องดูแลในเรื่องผลประกอบการให้มีอย่างสม่ำเสมอ มีความโปร่งใสในการดำเนินงาน
ให้ความเชื่อมั่นกับผู้ลงทุน บริษัทฯ มีธรรมภิบาลที่ดีและพัฒนาบริษัทฯ ให้เป็นที่สนใจของนักลงทุนทั่วไป

7.  ความเสี่ยงในการจ่ายเงินปันผล

  บริษัทฯ จะสามารถจ่ายเงินปันผลได้ เมื่อบริษัทมีกำไร มีกำไรสะสม และมีสภาพ

คล่องที่เพียงพอ

บริษัทฯ จะต้องเพิ่มความพยายามในการดำเนินกิจการให้มีผลกำไร เพื่อล้างขาดทุน

สะสม และให้มีงบกระแสเงินสดที่เพียงพอจะจ่ายเงินปันผลได้